9. november 2009

**Kære forældre i 4. klasse**

Vi skal i det næste stykke tid arbejde med kapitlet Funktioner. Eleverne skal i denne periode lære om:

* **Ordnede talpar.** To tal, fx (3,4), der angiver, at de hører sammen i en given funktion
* **Grafer.** Afsætte og forbinde koordinatsæt, (talpar afsat i koordinatsystem), så der dannes en lineær graf.
* **Funktionsforskrifter.** En beskrivelse af, hvilken sammenhæng, der er mellem to værdier, x og y

Nedenstående aktivitet kan med fordel arbejdes med derhjemme, når børnene har arbejdet med den i skolen.

**Spil og aktiviteter fra bogen:**

|  |  |  |  |
| --- | --- | --- | --- |
| Side 70 | opgave 2 | **Tast på lommeregner** | |
| Side 77 | opgave 17 | **Funktionsdrama –** kan fint udføres, selvom man kun er to deltagere | |
| Spillet på bagsiden af elevbogen | | |

**Andre aktiviteter:**

**Fire på stribe.** Tegn på kvadreret papir et koordinatsystem med tallene fra 1 – 8 på akserne se fx side 73 i elevbogen. Sig på skift et koordinatsæt fx (2,3) og afsæt punktet med et kryds i en farve. Den deltager, der først har 4 krydser i egen farve vandret, lodret eller diagonalt, vinder.

**Forbrugsjagt**. Find ud af hvor mange kubikmeter vand, kilowatt-timer, liter olie eller kubikmeter naturgas I bruger på fx en uge. Tegn et koordinatsystem, med antal uger på x-aksen og forbruget på y-aksen. Indsæt uge for uge forbruget i koordinatsystemet (i fx 5 uger) og forbind punkterne. Stil spørgsmål til grafen og tal om eventuelle afvigelser i forbruget.

**Vendespil.** Skriv forskellige funktionsforskrifter på små stykker papir fx: x + 2 = y; 14 – x= y eller 2 \* x = y. Vælg en af forskrifterne. Læg 13 spillekort i samme kulør på bordet med bagsiden opad. Træk på skift to kort, som Memory, og se om de passer ind i den funktion I har valgt. Prøv med en anden funktionsforskrift. Den, der får flest stik, har vundet.

God fornøjelse og med venlig hilsen

Skriv dit navn her...